cyanic-selkie/wikianc huggingface dataset:
Deir Yassinin verilöyly
Tausta
Aikaisempien yhteenottojen päätteeksi Deir Yassinin arabit ja Givat Shaulin juutalaiset olivat solmineet keskenään hyökkäämättömyyssopimuksen. Deir Yassinin asukkaat suostuivat olemaan antamatta tarvikkeita tai suojaa arabitaistelijoille. Vastaavasti kylä säästettäisiin juutalaisten hyökkäyksiltä. Joidenkin israelilaisten tahojen mukaan kylä oli kuitenkin ennen tapahtumia Arabien vapautusarmeijan taistelijoiden tukikohta.
Verilöyly
Aamulla 9. huhtikuuta 1948 noin 120 Lehin ja Irgunin jäsentä suuntasi Jerusalemista kohti Deir Yassinia. Mukana oli kovaäänisillä varustettu auto, josta kuulutettiin vaatimusta aseiden laskemisesta ja kylän tyhjentämisestä. Auto suistui kuitenkin ojaan, eikä tiedetä kuulivatko kyläläiset vaatimusta.
Hyökkääjien lähestyessä heitä vastaan avattiin kiivas tuli. Juutalaiset saivat tulitukea Haganan konekivääreiltä läheisiltä kukkuloilta ja lopulta paikalle saapui myös kaksi Palmahin panssariautoa. Puolustajien vastarintapesäkkeet tuhottiin ja hyökkääjät etenivät talosta taloon käsikranaatteja ja käsiaseita käyttäen. Taloja räjäytettiin ja monet pakoon yrittäneistä ammuttiin kaduille. Kylän valtaus oli päättynyt myöhään iltapäivällä. Hyökkääjät menettivät tappioina neljä kaatunutta ja kymmeniä haavoittuneita.
Verilöyly oli alkanut taistelun aikana ja jatkui sen jälkeen. Osa siviileistä ja arabitaistelijoista ammuttiin heti. Useita vangittuja ammuttiin Irgunin Sheikh Baderin tukikohdassa Jerusalemin länsipuolella. Joitakin vangittuja kuljetettiin mahdollisesti linja-autolla ensin Jerusalemiin ja takaisin Deir Yassiniin, missä heidät surmattiin. Osa surmatöistä tehtiin läheisellä louhoksella. Kuolleet jätettiin kylän kaduille tai pudotettiin kaivoihin. Noin 100 orvoksi jäänyttä lasta vietiin kylästä Jerusalemin vanhankaupungin muurille. Ammuttujen vankien joukossa oli naisia, lapsia ja vanhuksia. Historioitsija Benny Morris katsoo 100–120 henkilön tulleen surmatuksi, kun hyökkääjät lasketaan mukaan, vaikka IZL, Hagana, arabiviranomaiset ja britit nostivat melkein heti ja kukin omasta syystään kuolleiden määrän 254:ään. Jälkimmäinen luku on jatkanut elämäänsä nykyäänkin tiedotusvälineissä.
Seuraukset
Juutalaistoimisto ja Hagana (josta myöhemmin muodostettiin Israelin armeija) tuomitsivat juutalaisten asejoukkojen tekemän verilöylyn. Tapaus sai tästä huolimatta suuren symbolisen merkityksen, ja nousee edelleen esiin osoituksena juutalaisen osapuolen tekemistä raakuuksista sodassa. Arabit kostivat tapauksen kaksi päivää myöhemmin hyökkäämällä Sheikh Jarrahissa juutalaisen siviilisaattueen kimppuun, jota britit eivät suojanneet. Kostoiskussa surmattiin 78 lääkäriä, opiskelijaa ja sairaanhoitajaa.
Ex Oriente Lux
Ex Oriente Lux on puolalaisen death/black metal -yhtye Asgaardin kolmas studioalbumi, joka on julkaistu vuonna 2001.
Savanniara
Savanniara (Orthopsittaca manilata) on eteläamerikkalainen papukaija. Savanniara on sukunsa ainoa edustaja. Sen elinympäristö käsittää mantereen pohjoisosan, etelässä Pohjois-Boliviaan, idässä Brasiliaan ja Ranskan Guayanaan, sekä lännessä Kolumbian kaakkoisosiin. Lajin holotyypin kuvaili Pieter Boddaert Cayennesta 1783.
Tjeldsund
Tjeldsund (pohjoissaameksi Dielddanuorri) on Tromssan ja Finnmarkin läänissä, Pohjois-Norjassa sijaitseva kunta. Se erotettiin Lødingenistä vuonna 1909 omaksi kunnakseen. Tjeldsund koostuu kahdesta kylästä, Fjelldalista ja Ramsundista, joista Fjelldal on asukasluvultaan suurempi. Tammikuussa 2013 tehdyn väestönlaskennan mukaan koko Tjelsundin kunnassa oli 1 278 asukasta. Kunnassa sijaitsee myös norjalainen koulutus- ja harjoittelukeskus palomiehille.
Tjeldsundin vaakuna on myönnetty vuonna 1990.
Samettisiipikottarainen
pienoiskuva|Lamprotornis splendidus
Samettisiipikottarainen (Lamprotornis splendidus) on kottaraisten heimoon kuuluva afrikkalainen varpuslintu.
Levinneisyys
Samettisiipikottaraista tavataan hyvin laajalla alueella Länsi-Afrikan rannikolta Keski- ja Itä-Afrikkaan asti. Sen on raportoitu olevan kausittaisesti runsaslukuinen, ja se on luokiteltu elinvoimaiseksi.
Keskinäisen riippuvuuden julistus
Keskinäisen riippuvuuden julistus: Uusi maailmanetiikka on Kansainvälisen humanistisen ja eettisen liiton (IHEU) kymmenennen Humanistisen maailmankongressin lopuksi vuonna 1988 hyväksytty julistus. Buffalossa New Yorkin osavaltiossa Yhdysvalloissa järjestetyssä kongressissa oli tuhatkunta osallistujaa eri puolilta maailmaa.
Julistuksen pyrkimys on olla hyväksymättä ihmisen tekojen ja toiminnan eettisen arvon perustaksi mitään vähäisempää kuin niiden merkitys koko ihmiskunnan hyvinvoinnin kannalta. Julistus tähtää siihen, että ihminen katsoo olevansa ensiksi koko ihmiskunnan jäsen ja vastuullinen sille ja vasta sen jälkeen jäsen pienemmissä ryhmissä kuten valtioissa. Näiden yksiköiden arvo ja merkitys voidaan suhteellistaa koko ihmiskunnan hyvää vasten. Julistus on tarkoitettu jokaiselle ihmiselle mahdolliseksi noudattaa omassa jokapäiväisessä elämässään.
Keskinäisen riippuvuuden julistus liittyy samaan jatkumoon kansainvälisen aatteellisen humanismin linjanvedossa kuin Humanistinen manifesti (1933), Humanistinen manifesti II (1973) ja Sekulaarihumanistinen julistus (1980). Nekin ovat muodoltaan yksityisten humanistiliikkeen vaikuttajien suosituksia tai vetoomuksia.
Sisältö
Julistus jakautuu esipuheen lisäksi neljään lukuun. Ne ovat Maailmanlaajuisen moraalisen yhteisymmärryksen tarve, Ihmisoikeudet, Ihmisvelvollisuudet ja Maailmanyhteisön etiikka.
Maailmanlaajuisen moraalisen yhteisymmärryksen tarve
Ensimmäinen luku on arvio ihmiskunnan tilanteesta. Se päättyy johtopäätökseen: ”On polttava tarve kehittää uusia poliittisia, taloudellisia, kulttuurisia ja yhteisöllisiä laitoksia, jotka tekevät maapallon eri osien rauhanomaisen rinnakkaiselon ja yhteistyön mahdolliseksi. Ennen kuin tämä on kuitenkaan mahdollista täysin saavuttaa, on olennaista, että me pääsemme aitoon maailmanlaajuiseen eettiseen yhteisymmärrykseen, joka tunnustaa vastuumme ja velvollisuutemme maailmanyhteisöä kohtaan.”
Ihmisoikeudet
Toinen luku toistaa YK:n Ihmisoikeuksien julistuksen keskeisen sisällön.
1) Kaikki ihmiset ovat syntyneet tasa-arvoisiksi (oikeudellinen yhdenvertaisuus).
2) Heillä on oikeutensa ja vapautensa sukupuoleen, rotuun, kieleen, uskontoon, poliittisiin näkemyksiin, vakaumukseen, kansalliseen tai yhteisölliseen alkuperään, omaisuuteen tai syntytaustaansa katsomatta.
3) Oikeus henkilökohtaiseen turvallisuuteen ja itsepuolustukseen.
4) Perustava oikeus henkilökohtaiseen vapauteen. Tämä sisältää (a) vapauden tahdonvastaisesta palvelusta tai orjuudesta, (b) vapauden vainosta, (c) ajatuksen ja omantunnon vapauden, (d) puhe- ja ilmaisuvapauden ja (e) moraalisen vapauden arvojensa ilmaisemiseen ja elämäntapansa noudattamiseen, niin pitkälle kuin se ei häiritse toisia tai estä heitä harjoittamasta oikeuksiaan.
5) Oikeus yksityisyyteen, joka merkitsee sitä, että toisten oikeuksia tulee kunnioittaa seuraavat seikat huomioon ottaen: (a) luottamuksellisuus, (b) oman ruumiinsa hallinta, (c) seksuaalinen mieltymys ja suuntautuminen, (d) elämäntapa, (e) lisääntymisen vapaus, (f) syntyvyyden säännöstely, (g) omaan harkintaan perustuva terveydenhoito ja (h) oikeus kuolla arvokkaasti.
6) Oikeus älylliseen ja sivistykselliseen vapauteen, johon sisältyy: (a) vapaus saada tietoja ja harjoittaa tutkimusta, (b) oikeus asianmukaiseen kasvatukseen, (c) oikeus sivistykselliseen itsensä kehittämiseen ja (d) oikeus julkaista ja ilmaista näkemyksensä.
7) Oikeus asianmukaiseen terveydenhoitoon.
8) Vapaus puutteesta, joka tarkoittaa sitä, että yhteiskunnan pitäisi taata (a) oikeus työhön, (b) perustarpeiden tyydyttäminen silloin, kun yksilö ei kykene huolehtimaan itsestään, (c) vanhustenhoito, (d) vammaisten hoito, (e) oikeus kohtuulliseen vapaa-aikaan ja rentoutumiseen.
9) Taloudellinen vapaus, johon sisältyy (a) omistusoikeus, (b) oikeus järjestäytyä ja (c) suoja väärinkäytöksiltä.
10) Moraalinen tasa-arvo, joka tarkoittaa tasavertaisia mahdollisuuksia ja tasavertaista osallistumista.
11) Yhtäläinen lain suoja, joka on olennainen vapaassa yhteiskunnassa: (a) oikeus rehelliseen oikeudenkäyntiin, (b) oikeus suojaan mielivaltaiselta vangitsemiselta tai epätavalliselta rangaistukselta, (c) oikeus inhimilliseen kohteluun.
12) Oikeus osallistua kansanvaltaisesti hallintoon, joka sisältää täydet kansalaisoikeudet: (a) äänioikeuden, (b) laillisen oikeuden oppositioon, (c) kokoontumis- ja yhdistymisvapauden ja (d) oikeuden uskonnolliseen uskoon tai uskomatta olemiseen.
13) Oikeus avioliittoon ja perheeseen: (a) oikeuden avioitua tai asua avoliitossa, (b) eroamisoikeuden, (c) oikeuden perhesuunnitteluun, (d) oikeuden synnyttää ja kasvattaa lapsia ja (e) oikeuden asianmukaiseen lastenhoitoon.
14) Lasten oikeus suojaan väärinkäytöltä ja ruumiilliselta pahoinpitelyltä tai kulttuuriselta riistolta.
Ihmisvelvollisuudet
Kolmas luku korostaa yksilöiden vastuuta muille ihmisille. Se päättyy seuraavasti:
Maailmanyhteisön etiikka
Neljäs luku alkaa sen käsityksen ilmaisemisella, että aatteellisella humanismilla voi olla merkittävä osuus autettaessa muodostamaan todellinen maailmanyhteisö. Sen jälkeen tulee joukko ehdotuksia. Ensimmäinen on maailmanlaajuisen moraalisen tietoisuuden kehittäminen keskinäisestä riippuvuudestamme ja halu pehmentää aikojen kuluessa kovettuneita asenteita, jotka estävät yhteisymmäryksen. Toinen päättyy: ”Olemme kasvotusten yhteisen haasteen kanssa kehittää tieteellistä kasvatusta maapallon laajuudessa ja kriittisen järjen ja ymmärryksen arvostamista keinona ratkaista ihmisen ongelmat ja lisätä ihmisen hyvinvointia.” Muut ehdotukset korostavat maailmanlaajuisten kansanvaltaisten laitosten tarvetta kaikkien ihmisten suojaksi, kehitysyhteistyötä, uutta maailman talousjärjestelmää, poliittisen kansanvallan yleispätevää arvoa, ihmisten kansainvälistä kanssakäymistä ja luonnonsuojelua.
Jyrki Kangas
thumb|upright=0.7|Jyrki Kangas esiintymässä vuoden 2009 Pori Jazzeilla. Jyrki Olavi Kangas (20. tammikuuta 1944 Pori – 27. helmikuuta 2020 ) oli suomalainen kulttuurialan vaikuttaja ja jazzmuusikko.
Kangas oli yksi Pori Jazzin perustajista ja toimi festivaalin taiteellisena johtajana vuoteen 2009 asti. Hän oli myös festivaalin taustayhdistyksen Pori Jazz 66:n toiminnanjohtaja vuosina 1971–1976 ja 1979–1990, hallituksen jäsen ja sen puheenjohtaja vuonna 1970 ja vuosina 1990–1993. Kangasta on myös kutsuttu lempinimellä ”Mr. Pori Jazz”.
Kangas toimi Radio Porin toimitusjohtajana vuonna 1985, Mainostoimisto JNE Image Oy:n toimitusjohtajana vuosina 1986–1989, Turkuhallin ohjelmajohtajana 1989–1998 ja Pori Marketing Office Oy:n toimitusjohtajana.
Kangas oli myös Helsingissä reilut puoli vuotta vuonna 2010 toimineen Seppo Koskisen omistaman Birdland-jazzravintolan taiteellinen johtaja.
Kalajärvi (järvi Espoossa)
Kalajärvi sijaitsee Pohjois-Espoossa, yhtenä Espoonjoen latvajärvistä. Kalajärven valuma-alue muodostuu yksinomaan läheisistä metsistä valuvista pienistä puroista ja lähteistä. Järven keskisyvyys on vain 1,2 metriä, joskin pohja on pääosin vuosisatojen aikana kertynyttä humusta ja oletettavasti todellinen pohja löytyy huomattavastikin syvemmältä. Ranta-alueiden hiekkapohjaisilla uimapaikoilla syvyyttä on paikoitellen jopa pari metriä.
Ympäristö
Kalajärven veden laatu on erinomainen, joskin viime vuosina lisääntynyt rakentaminen alueella on oleellisesti aiheuttanut lisää ympäristökuormaa. Alue on ollut 50-luvulta asti kesämökkialueena, mutta vasta 2000-luvulla kiihtynyt rakentaminen ja vakinainen asutus puutarhan hoitoineen on alkanut rasittamaan järven ekologiaa.
Espoon kaupunki ja Uudenmaan ympäristökeskus tarkkailevat järven tilaa säännöllisesti. Viimeksi tehdyn tutkimuksen mukaan (17/2008 – Elina Oinonen), Kalajärven tila ei ole hälyttävä, vaikkakin muutoksia leväkasvillisuuden lisääntymisessä ja lummelauttojen laajenemisessa onkin havaittavissa.
Kalastus
Kalajärvessä on istutettu kalakanta, joka muodostuu pääosin ahvenesta, hauesta ja kirjolohesta. Vuoden 2003 pakkastalvi jäädytti järven pohjiaan myöten ja tappoi silloin käytännössä koko kalakannan. Tuolloin jäästä löytyi mm. ankeriaita. Kalakannan uudistus tuli hyvään aikaan, sillä lajisto oli erittäin taantunut ja muodostui pääosin alamittaisesta särjestä.
Alue
Järven pohjoispäässä on voimassa oleva asemakaava ja kunnallistekniikka. Järven valuma-alueella on lisäksi ollut vireillä Kalajärvenkallioiden kaavahanke jo useita vuosia.
Järven etelä-päässä on luonnonmukainen, rauhoitettu suoalue. Koko järven ympäri kulkee luontopolku, jossa moottoriajoneuvoilla kulkeminen on kielletty. Järven ohitse menee eräs Espoon merkittävimmistä ekologisista käytävistä, joka yhdistää Nuuksion järviylängön ja Vestra-Petikon luontoalueen. Järven rannalla ei ole julkista uimarantaa.
Caterham CT03
Caterham CT03 oli malesialaisen Formula 1 -talli Caterhamin käyttämä auto kaudella 2013. Autolla kilpailivat ranskalainen Charles Pic ja hollantilainen Giedo van der Garde. Tallin testikuljettajina toimi Heikki Kovalainen, Alexander Rossi ja Ma Qinghua, joista Kovalainen pääsi ajamaan kuusi, Rossi kaksi ja Qinghua kerran perjantain ensimmäisissä harjoituksissa.
Lapsuuden loppu
Lapsuuden loppu voi tarkoittaa seuraavia asioita:
Pumppuvoimalaitos
pienoiskuva|[[Rönkhausenin vesipumppuvoimalaitos|Rönkhausenin vesipumppuvoimalaitoksen ylä- ja ala-altaat ilmavalokuvassa.]] pienoiskuva|[[Raccoon Mountainin vesipumppuvoimalaitos|Raccoon Mountainin vesipumppuvoimalaitoksen toiminnan periaatekuvio.]] pienoiskuva|[[Koepchenwerkin vesipumppuvoimalaitos Saksassa.]] Pumppuvoimalaitos on tarkoitettu tuotetun sähköenergian väliaikaiseen varastointiin jonkin väliaineen potentiaalienergian muodossa. Pumpattava väliaine on yleensä makea vesi, mutta sen tilalla voi olla myös esimerkiksi ilma. Veden käyttö on kuitenkin yleisintä ja pumppulaitokset sijaitsevatkin usein tavallisen vesivoimalaitoksen yhteydessä tai lähettyvillä, missä ne toteuttavat sähköntuotannossaan säännöstelyvoimalaitoksen tuotantotapaa. Pumppuvoimaa pidetään kaupallisesti merkittävimpänä sähköenergian varastointitekniikkana. Säätövoimaa tarvitaan yhä enemmän esimerkiksi huonosti ennustettavan tuulivoiman lisäksi.
Vaikka pumppuvoimalaitos tuottaa sähköä esimerkiksi vedestä, ei sitä tule sekoittaa vesivoimalaitokseen. Energian säilymislaki ilmaisee selvemmin sen, miksei pumppuvoimalaitos voi tuottaa sähköä: veden varastointiin varastoaltaisiin kuluu enemmän sähköä kuin mitä siitä saadaan purettaessa tuotettua. Hyötysuhde on kuitenkin uudemmissa laitoksissa noin 80 %. Pumppulaitoksen sähköntuotto on siis negatiivinen eikä sitä lasketa mukaan esimerkiksi valtioiden energiantuotantolukuihin.
Vesipumppuvoimalaitokset muodostavat ylivoimaisesti merkittävimmän ryhmän energiaa väliaikaisesti varastoivista laitoksista. Esimerkiksi Euroopassa niiden osuus on tällä hetkellä (2018) noin 99 % sähköverkkoon kytkettyjen energiavarastojen kapasiteetista.
Säätövoiman tarkoitus
Pumppuvoimalaitos osallistuu sähköverkon energian säätämiseen, sillä verkossa tulee tuotetun ja kulutetun sähkön määrät olla samat. Kun kysyntä kasvaa, tulisi sähköntuotannossa lisätä sähkön määrää, ja päinvastoin. Sähkön kulutus voi vaihdella suurestin vuodenaikojen ja vuorokauden aikojen mukaan. Kun tätä tapahtuu säännöllisesti, joudutaan järjestämään perusvoimantuotannon tueksi lisävoimaa. Jos lisävoima hankitaan vesivoimalla, tulee yhä useampi vesiturbiini käynnistää tuottamaan sähköä kysynnän kasvaessa.
Uusiutuvat energianlähteet tarvitsevat tuekseen myös säätövoimaa. Kun tuulee vähän, ei tuulivoimasta saada tarvittavaa määrää sähköä ja sen vaje on korvattava muilla energianlähteillä. Tuulivoimalla taas ei voi kompensoida esimerkiksi kuivuudesta johtuvaa vesivoiman vajetta, jos samaan aikaan ei tuule. Monissa maissa sähkön perustuotantoon käytetään esimerkiksi vesivoimaa, ydinvoimaa ja kivihiilivoimaa, jotta yhteiskunnan sähkönkulutuksen perustaso olisi turvattu. Säätövoimalla katetaan sitten hetkittäiset kulutushuiput, jos sen rahkeet riittävät siihen, tai hankitaan sähköä naapurimaista.
Ekonomia
pienoiskuva|Erään vesipumppuvoimalaitoksen verkosta varastoitu ja verkkoon syötetty sähköenergian määriä eri vuorokauden aikoina (pump power tarkoittaa varastointia ja top power verkkoon syötettyä sähköä). Vesivoimalaitoksien suuriin varastoaltaisiin voidaan varastoida paljonkin vettä. Varastoaltaan suuri koko mahdollistaa säännöstelyvoimalatoksilla veden säätelyä kuukausien tai jopa vuosien päähän. Toisaalta jokivoimalaitoksissa ei patoaltaaseen mahdu kuin tuntien tai muutamien viikojen sääntelyn vesimäärä. Jotta näiden vesivoimalaitoksien vettä ei jouduta juoksuttamaan sadekeleillä vähäisen sähköntarpeen aikana tuotannon ohi, täytyy vettä voida varastoida jonnekin. Vesivoimalaitoksien varastoaltaisiin ei aina mahdu vettä, joten niiden rinnalle tarvitaan erillisiä vesivarastoja. Pumppuvoimalaitoksia voidaan hyödyntää sähköverkon säätövoimana, mikäli tällaisia varastoaltaita on olemassa.
Pumppuvoimalaitos kannattaa rahallisesti, jos sähkön markkinahinta noudattaa kysynnän ja tarjonnan periaatteita. Silloin kuin sähköenergiaa on tarjolla kysyntään nähden paljon, laskee sähkön hinta, ja vastaavasti, kun sähköä ei ole tarjolla riittävästi suuren kysynnän aikana, nousee sen hinta. Pumppuvoimalaitos voi toimia näillä hintaeroilla siten, että se ostaa sähköä halvalla ja myy sitä kalliimmalla. Samalla se hyödyttää energianjakelua aidosti niin, että se täydentää sähköverkon vajausta huippukulutuksen aikana ja lisää sen käyttöä matalan kulutuksen aikana. Näin voidaan sähköä tuottaa tasaisemmin voimalatyypistä riippumatta. Samalla vähennetään fossiilisten polttoaineiden käyttöä sähköverkon säätövoimana.
Kapasiteetti
Pumppuvoimalaitos voidaan käynnistää muutamassa minuutissa ja siitä riittää yleensä sähköä muutamasta tunnista kokonaiseen päivään. Ne voivat tuottaa sähköä esimerkiksi 200–350 megawatin teholla ja suurimpien pumppuvoimaloiden energiavarastot ovat 1 600–2 800 MWh. Maailmassa on toimivia pumppuvoimalaitoksia vuoteen 2018 loppuun mennessä rakennettu 160 gigawattia (GW) (vuonna 2016 se oli 150 GW, vuonna 2018 159 GW ). Suurimpia pumppuvoimalaitoksien käyttäjiä ovat Kiina, Yhdysvallat, Etelä-Afrikka, Sveitsi, Portugali ja Venäjä. Kiinassa oli vuonna 2018 pumpputehoa 30 GW ja sen suunniteltujen pumppuvoimaloiden yhteiskapasiteetti on sekin maailman suurinta.
Pumppuvoimalaitokset
pienoiskuva|[[Sir Adam Beckin vesivoimalaitokset|Sir Adam Beckin vesivoimalaitoksien rinnalla toimii myös samaan kompleksiin kuuluva vesipumppuvoimalaitos.]] pienoiskuva|[[Kruonisin pumppuvoimalaitos|Kruonisin vesipumppuvoimalaitos Liettuassa.]]
Alkuperä
Pumppuvoimalaitokset keksittiin Alppimaissa Sveitsissä, Itävallassa ja Italiassa 1890-luvulla. Euroopassa ne ovat juuri siellä edelleen varsin yleisiä. Vanhat pumppuvoimalat pumppasivat vettä vuoristojärveen tai korkealle rakennettuun varastoaltaaseen. Pumput käyttivät sähköenergiaa pumppaamiseen, jolla varastoitiin vesi korkealle yläaltaaseen. Kun sähköä tarvittiin taas, päästettiin vesi alas ja samalla tuotettiin veden potentiaalienergiasta sähköenergiaa. Pumput ja sähkögeneraattorit olivat alkuaikoina eri laitteita, mutta nykyään suoritetaan samalla sähkölaitteella veden pumppausta ja sähköntuottamista. Vesiturbiinien juoksupyörät on yleensä suunniteltu niin, että ne toimivat sekä pumppuina että turbiineina sähköntuotannossa.
Luokittelu
Pumppulaitokset voidaan luokitella pumpattavan aineen mukaan. Yleisimmät laitokset pumppaavat vettä, jonka käsittely on perinteisellä tavalla helppoa. Näitä voidaan kutsua vesipumppuvoimalaitoksiksi ( – PHES tai PHS). Uusimpiin laitoksiin on suunniteltu ilman pumppaamista säiliöihin. Ilma on kaasua, joka on paineistettavissa, ja paineeseen varastoitunut potentiaalienergia voidaan hyödyntää sähköntuotantoon. Myös maakaasun paineistaminen toimisi samalla tavalla kuin ilman paineistus, joskin sitä voi samalla polttaa kun kaasusta tuotetaan sähköä. Näitä laitoksia kutsutaan ilmapumppuvoimalaitoksiksi ( – CAES). Ilma-sana voidaan korvata kaasu- tai esimerkiksi maakaasu-sanalla.
Pumppuvoimalaitokset on perinteisesti luokiteltu myös toimintatavan mukaisesti. Ne voivat olla pelkästään vesipumppulaitoksia. Silloin ne tuottavat sähköä vain siitä vedestä, jonka ne ovat pumpanneet yläaltaaseen. Ne voivat olla myös vesivoimalaitoksen ohessa toimivia vesipumppuyksiköitä eli ne pystyvät pumppaamaan vettä yläaltaaseen, mutta niiden vesivoimayksikkö hyödyntää samalla myös voimalan ohitse virtaavaa vettä sähköntuotannossaan. Tällaisia voimalaitoksia voidaan kutsua seka-, hybridi- tai yhdistelmälaitoksiksi.
Kahden altaan perinteinen toteutustapa
Pumppuvoimalat toimivat peristeisesti niin, että voimalan ala-allas sijaitsee pumppuvoimalan tasolla. Ala-altaasta imetään vettä pumppujen avulla ja se siirretään yläaltaaseen. Ylä- ja ala-altaan korkeusero tulisi olla mahdollisimman suuri, jotta energiaa voidaan varastoida paljon. Yleensä yläallas on vuorella tai vuoriston laaksoissa sijaitseva luonnollinen tai padottu tekojärvi. Pumppuvoimalan varastoimalle vesimäärälle on yläraja, joten se määrittää voimalan varastoitavan energian kapasiteetin. Yhteys ylä- ja ala-altaan välissä voi olla kallioon louhittu tunneli tai vuoren rinteitä alas laskevat paineputket. Pumput ovat nykyään kiinnitettyjä samaan akseliin kuin turbiinit ja niitä pyörittävät moottorigeneraattorit. Lisäksi esimerkiksi Francis-turbiini soveltuu hyvin sekä pumpuksi että turbiinin juoksupyöräksi.
Joki pumppuvoimalaitoksessa
Osa pumppuvoimalaitoksista on hybridilaitoksia. Ne tuottavat vesivoimaa joen virtauksista, mutta ne kykenevät myös pumppaamaan vettä patoaltaaseensa. Voimalan tulee siksi sijaita laajan järven äärellä, jotta ala-altaassa vettä riittäisi tähän tarkoitukseen tarpeeksi paljon.
Meri toisena altaana
Japanissa on vuodesta 1999 toteutettu tapaa, jossa merivesi pumpataan vuorilla 150 metrin korkeudella sijaitseviin patoaltaisiin. Valtameri toimii tässä ratkaisussa ala-altaana. Alankomaissa suunnitellaan toteutusta, jossa saarien keskelle padotaan noin 50 metriä syvä allas, joka toimii ala-altaana ja valtameret yläaltaana.
Luolat ja kaivokset ala-altaina
Luolia ja kaivoksia on ehdotettu käytettäviksi pumppuvoimaloina. Kaivokset voivat olla yli tuhat metriä syviä, jolloin jo altaiden suuri korkeusero antaa suuren potentiaalienergian. Suuri korkeusero mahdollistaa pienempien vesimäärien käytön, joten altaista tulee edullisempia rakentaa. Yhtään tällaista voimalaa ei vielä ole toiminnassa.
Ilmapumppuvoimalaitos
Laitoksessa pumpataan ilmaa tiiviseen säiliöön, jossa ilmanpaine kasvaa pumppauksen aikana. Kun säiliöstä halutaan ottaa sähköenergiaa, puhaltaa paineistettu ilma ulos kaasuturbiinin läpi tuottaen sähköenergiaa. Tällainen ilmapumppuvoimalaitos on vuodesta 1978 asti Saksassa toiminut Huntfortin ilmapumppuvoimalaitos Saksassa.
Meriveden hydrostaattinen paine
Jos säiliö sijaitsee merenpinnan alapuolella, voidaan säiliöön pumpata ilmaa, joka syrjäyttää tankissa olevan meriveden. Kun sitten halutaan tuottaa sähköä, avataan säiliön ilmareikä ja päästetään merivesi tankkiin vesiturbiinien kautta. Vielä ei ole yhtään tällaista voimalaa toiminnassa.
Pumppuvoimalaitoksia
Vuonna 2014 Yhdysvaltain energiahallinto (US Department of Energy) luetteli 41 valtiossa olevan yli 300 vesipumppuvoimalaitosta, joiden yhteiskapasiteetti oli 142 GW. Vuodesta 2016 vuoteen 2020 on suunnitteilla tai rakennettu yli 100 uutta vesipumppuvoimalaa yhteisteholla 74 GW. Tähän sisältyy osa Kiinan suunnitelmasta kasvattaa sen pumppulaitoksien kapasiteettia 100 GW vuoteen 2025 mennessä. Myös Euroopassa suunnitellaan 27 GW verran lisää pumppuvoimaloita vuoteen 2020 mennessä.
Suomessa ainoa vesipumppuvoimala on Posiolla ja Kemijärvellä sijaitseva yhdistelmävoimala Jumiskon voimalaitos, jota tukee pieni pumppuasema.
Suomessa on lisäksi tutkittu Pyhäsalmen kaivoksen hyödyntämistä pumppuvoimalaitoksen rakentamiseen. Imatran Voima tutki mahdollisia pumppuvoimalan paikkoja jo 1960-luvulta lähtien. Yksi tutkituista kohteista oli Vaarunvuoret Korpilahdella (nykyisin Jyväskylää). Hanketta nousi vastustamaan Vaarunvuori-liike, joka vastusti voimalan toteuttamista luontoarvoiltaan merkittävälle paikalle.
Historiaa
Pumppuvoimalaitoksia käytettiin jo 1890-luvulla Alppimaissa energian varastointiin. Menetelmä onkin eurooppalainen keksintö, joka on levinnyt sieltä muualle Eurooppaan ja sitten Amerikkaan ja Aasiaan. Yhdysvallat rakensi ensimmäisen pumppuvoimalansa 1928, Japani vuonna 1934 ja Kiina vuonna 1968. Vielä 1950-luvulla suurin osa pumppuvoimaloista sijaitsi Euroopassa, mutta sen jälkeen on tilanne kehittynyt muuallakin suuresti.
Nicaraguan maanjäristys 1992
Nicaraguan maanjäristys vuonna 1992 oli 2. syyskuuta tapahtunut maanjäristys, joka vaati ainakin 116 kuolonuhria ja hieman enemmän haavoittuneita, minkä lisäksi yli 13 000 jäi kodittomaksi. Suurimmat tuhot aiheutti Nicaraguan ja Costa Rican rannikolle iskenyt tsunami, joka nousi 8 metrin korkeuteen. Aineellisten vahinkojen määräksi arvioitiin 20–30 miljoonaa dollaria.
Viikunakottarainen
Viikunakottarainen (Lamprotornis purpureus) on kottaraisten heimoon kuuluva afrikkalainen varpuslintu.
Levinneisyys
Viikunakottaraista tavataan hyvin laajalla alueella Länsi-Afrikasta Keski-Afrikan pohjoisosien ja Sudanin eteläosien kautta Ugandaan ja Kenian länsiosiin asti. Lajin on kuvattu olevan yleinen ja usein runsaslukuinen, ja se on luokiteltu elinvoimaiseksi.
Lauri Häyhä
Lauri Petteri Häyhä (13. marraskuuta 1932 Värtsilä – 11. toukokuuta 2023 Pori) oli suomalainen jalkapalloilija.
Maajoukkueessa Häyhä pelasi yhden maaottelun vuonna 1958.
Lauri Häyhän veli oli Vaasan Palloseurassa SM-kultaa vuonna 1948 voittanut Martti Kalevi Häyhä (1931–2021 ).
Pronssipääkottarainen
Pronssipääkottarainen (Lamprotornis purpuroptera) on kottaraisten heimoon kuuluva afrikkalainen varpuslintu.
Levinneisyys
Pronssipääkottaraista tavataan hyvin laajalla alueella Afrikan itäosissa. Sen on kuvattu olevan yleinen, ja se on luokiteltu elinvoimaiseksi.
Ranskan avoin tennisturnaus 2014 – naisten kaksinpeli
Serena Williams oli turnauksen puolustava mestari, mutta hän hävisi toisella kierroksella Garbiñe Muguruzalle.
Turnauksen voitti Marija Šarapova, joka päihitti yli kolme tuntia kestäneessä loppuottelussa Simona Halepin.
Sijoitetut pelaajat
<li>🇮🇹 Roberta Vinci (1. kierros) <li>🇨🇦 Eugenie Bouchard (välierät) <li>🇦🇺 Samantha Stosur (4. kierros) <li>🇫🇷 Alizé Cornet (2. kierros) <li>🇧🇪 Kirsten Flipkens (2. kierros) <li>🇷🇺 Jekaterina Makarova (3. kierros) <li>🇨🇿 Lucie Šafářová (4. kierros) <li>🇷🇺 Anastasija Pavljutšenkova (2. kierros) <li>🇪🇪 Kaia Kanepi (1. kierros) <li>🇷🇴 Sorana Cîrstea (3. kierros) <li>🇷🇺 Svetlana Kuznetsova (puolivälierät) <li>🇩🇪 Andrea Petkovic (välierät) <li>🇺🇸 Venus Williams (2. kierros) <li>🇨🇿 Klára Koukalová (1. kierros) <li>🇸🇰 Daniela Hantuchová (3. kierros) <li>🇷🇺 Jelena Vesnina (2. kierros)
Jim Barry
thumb|Jim Barry Jim Barry (s. 7. maaliskuuta 1870 Chicago, Illinois, Yhdysvallat - 4. huhtikuuta 1943 Chicago) oli amerikkalainen kärpässäsrjan ammattinyrkkeilijä.
Jim Barry on siitä erikoinen nyrkkeilijä, ettei hänelle kirjattu yhtään tappiota ammattilaisena, mutta hän sai pysyvän aivovaurion vuonna 6. joulukuuta 1897 otellessaan Walter Crootia vastaan Lontoossa. Tämän jälkeen hän ei nyrkkeillyt. Kaiken kaikkiaan hänelle kirjattiin 70 voittoa ja 9 tasapeliä 81 ammattilaisottelusta.
Vuonna 2000 Barry valittiin International Boxing Hall of Fameen.
Atlanta Braves
Atlanta Braves on vuonna 1871 perustettu Major League Baseball -joukkue Atlantasta. Seura perustettiin alun perin Bostonissa, josta se siirtyi Milwaukeehen 1953. Atlantassa Braves on pelannut vuodesta 1966 lähtien. Seura on voittanut kolme World Series -mestaruutta, vuosina 1914, 1957, 1995 ja 2021. Seurasta tuli täten ensimmäinen joka on voittanut mestaruuden kolmessa eri kotikaupungissa.
Joukkue pelaa National Leaguen Itäisessä divisioonassa ja sen kotistadion on Truist Park.
Seura on toinen jäljellä olevista National Leaguen perustajajäsenistä (toinen on Chicago Cubs). Seura perustettiin 1871 nimellä Boston Red Stockings, nimi Braves on ollut käytössä vuodesta 1912 lähtien, joskin 1936-1940 käytettiin nimeä Bees.
Vinogradovin piiri
Vinogradovin piiri on paikallinen itsehallintoalue Arkangelin alueella Venäjällä. Alueen keskiosassa sijaitsevan piirin pinta-ala on 12 600 neliökilometriä. Asukkaita on 19 600 henkeä (vuonna 2009).
Vuonna 1929 perustetun piirin nimenä oli Bereznikin piiri vuoteen 1940 saakka, jolloin se nimettiin uudelleen Šidrovon kylässä vuonna 1918 käydyssä taistelussa surmansa saaneen Pavlin Vinogradovin mukaan. Piirin hallinnollinen keskus on edelleen Bereznikin taajama. Lisäksi siihen kuuluu 8 maalaiskuntaa:
Tärkeimmät elinkeinot ovat metsä- ja maatalous. Metsäteollisuusyritykset suorittavat metsänhankintaa ja tuottavat sahatavaraa. Maatalousyritykset ovat erikoistuneet karjatalouteen ja rehuntuotantoon.
Call to Arms
Call to Arms on Saxonin 19. studioalbumi, joka ilmestyi 6. kesäkuuta 2011. Ensimmäistä kertaa lähes 20 vuoteen Saxon ei julkaissut albumia SPV -levy-yhtiön kautta.
Töpöaratti
Töpöaratti (Graydidascalus brachyurus) on eteläamerikkalainen papukaija. Sen elinympäristö käsittää Amazonin altaan pohjoisosaa, lännessä Ecuadorin ja Perun itäosista itään Ranskan Guayanaan ja Brasiliaan. Lajin holotyypin kuvaili Heinrich Kuhl Amazonin yläjuoksulta 1820.
Majakka (tornitalo)
pienoiskuva|Majakka on kolmesta tornitalosta keskimmäinen.
Suunnitelman ja toteutuneen ero
Alueen asemakaavan ja ennen rakentamista esiteltyjen havainnekuvien mukaan Majakan oli tarkoitus olla väriltään valkoinen. Todellisuudessa siitä tuli harmaa. Tapauksesta nousseen kohun jälkeen rakentamisen lupaehtoja muutettiin ja seuraavaksi rakennetun tornitalon, Loiston, väriä muutettiin aiempaa vaaleammaksi.
Majakka valmistui noin vuoden myöhässä alkuperäisestä aikataulusta. Tornitaloa on vaivannut useat rakenteelliset ongelmat, kuten lasien huurtuminen ja asuntojen kuumuus.
Vesivahinko ja ensimmäiset asukkaat
Ennen rakennuksen valmistumista siellä tapahtui vesivahinko, jossa yli 50 asuntoa vaurioitui lähes puolen tornin matkalta. Veden lähde oli 32-millinen työmaajohto, jonka liitos oli hajonnut ja josta vettä pääsi 6–7 tunnin ajan, koska työmaanousu oli jäänyt erehdyksessä yöksi sulkematta.
Ensimmäiset asukkaat muuttivat taloon 25. marraskuuta 2019. Muutot aikataulutettiin neljän viikon ajalle.
Kesällä 2022 Majakassa sattui uusi vesivahinko, joka poisti käytöstä kaikki hissit lähes vuorokaudeksi.
Palvelut
Majakasta on hissiyhteys kauppakeskus Rediin sekä Kalasataman metroasemalle. Talossa on hissejä kolme ja ne kulkevat 5 metriä sekunnissa, ollen nopeimmat asuintalokäyttöön tarkoitetut hissit Suomessa.
Majakassa on asukkaille oma aulapalvelu. Lisäksi asukkaiden käytössä on muun muassa pesula, kuntosali, polkupyörien huoltotila ja saunojen yhteydessä kattoterassilla ulkopalju sekä kesäkeittiö. Kaikki asunnot ovat kytkettynä 1 000 M/1 000 M laajakaistaan.
Muut tornitalot
Redi-kokonaisuuden rakentuu kokonaisuudessaan kuusi muuta asuintornia sekä toimistotorni Horisontti. Loisto valmistui syyskuussa 2021 ja Lumo One syyskuussa 2022. Vision on määrä valmistua vuonna 2023.
Chessy (Seine-et-Marne)
Chessy on Ranskan kunta Seine-et-Marnen departementissa Marne-la-Valléen kaupunkialueella Pariisin itäpuolella. Kunnassa on arviolta 4 842 asukasta (vuonna 2014) ja sen pinta-ala on 5,74 neliökilometriä.
Chessyssä sijaitsevat suuri osa Disneyland Paris -huvipuistosta ja suurnopeusjuna-asema Marne-la-Vallée – Chessy, jota palvelevat TGV-, Thalys- ja Eurostar-junat päivittäisillä yhteyksillä muun muassa Lontooseen, Brysseliin ja Strasbourgiin.
Major League Baseball -kausi 2010
Major League Baseball -kausi 2010 alkoi 4. huhtikuuta, kun Boston Red Sox voitti pitkäaikaisen kilpailijansa ja vuoden 2009 World Series -mestarin New York Yankeesin Fenway Parkilla 9–7. Runkosarja päättyi 3. lokakuuta. All Stars -ottelu pelattiin 13. heinäkuuta Angel Stadiumilla Anaheimissa, Kaliforniassa. Siinä National League onnistui katkaisemaan 13 voitottoman ottelun sarjansa 3–1-voitollaan. Tämä tiesi sitä, että World Series alkoi 27. lokakuuta National Leaguen mestarin San Francisco Giantsin kotikentällä. Giants voitti mestaruuden voittamalla Texas Rangersin otteluvoitoin 4–1.
Ranskan avoin tennisturnaus 2003
Ranskan avoin tennisturnaus 2003 järjestettiin 26. toukokuuta – 8. kesäkuuta 2003 Pariisissa. Juan Carlos Ferrero voitti miesten kaksinpelin ja uransa ainoan Grand Slam -turnauksen. Justine Henin-Hardenne voitti naisten kaksinpelin ja samalla uransa ensimmäisen Grand Slam -turnauksen. Miesten nelinpelin voittivat kaksoset Bob ja Mike Bryan. Kim Clijsters ja Ai Sugiyama voittivat naisten kaksinpelin. Sekanelinpelin voittivat Lisa Raymond ja Mike Bryan.
Dimítrios Tsiámis
Dimítrios ”Dimítris” Tsiámis (, s. 12. tammikuuta 1982) on kreikkalainen kolmiloikkaaja.
Ranskan avoin tennisturnaus 2003
Miesten kaksinpeli
Juan Carlos Ferrero – Martin Verkerk 6–1, 6–3, 6–2
Dimítrios Tsiámis
Hän sijoittui kahdeksanneksi Moskovan sisäratojen MM-kilpailuissa 2006 ja 12:nneksi Osakan MM-kilpailuissa 2007. Pekingin olympialaisissa 2008, Berliinin MM-kilpailuissa 2009 ja Dohan sisäratojen MM-kilpailuissa 2010 hän karsiutui. Barcelonan EM-kilpailuissa 2010 hän oli 13:s tuloksella 16,31 m, mutta Pariisin sisäratojen EM-kilpailuissa 2011 hän karsiutui. Tsiámis sijoittui Helsingin EM-kilpailuissa 2012 yhdeksänneksi tuloksella 16,52. Hän karsiutui Göteborgin EM-hallikisoissa 2013, mutta sijoittui saman vuoden Moskovan MM-kilpailuissa kymmenenneksi tuloksella 16,66.
Tsiámis oli kymmenes Zürichin EM-kilpailuissa 2014. Amsterdamin EM-kilpailuissa 2016 ja Lontoon MM-kilpailuissa 2017 hän karsiutui. Hän saavutti pronssia Berliinin EM-kilpailuissa 2018 tuloksella 16,78. Toruńin EM-hallikilpailuissa 2021 hän oli seitsemäs. Hän karsiutui loppukilpailusta vuonna 2021 käydyissä Tokion olympialaisissa ja Münchenin EM-kilpailuissa 2022.
Ranskan avoin tennisturnaus 2003
Miesten nelinpeli
Bob Bryan / Mike Bryan –  Paul Haarhuis /  Jevgeni Kafelnikov 7–6(3), 6–3
Dimítrios Tsiámis
Tsiámis on saanut Välimeren kisoissa hopeaa 2009 ja 2013.
Ranskan avoin tennisturnaus 2003
Naisten nelinpeli
Kim Clijsters / Ai Sugiyama –  Virginia Ruano Pascual /  Paola Suárez 6–7(5), 6–2, 9–7
Sekanelinpeli
Lisa Raymond / Mike Bryan –  Jelena Lihovtseva /  Mahesh Bhupathi 6–3, 6–4
Dimítrios Tsiámis
Hänen ennätyksensä on 17,55 m, jonka hän hyppäsi Thessalonikissa 18. kesäkuuta 2006. Sisäradoilla hän on hypännyt 17,12 m Paianíassa 18. helmikuuta 2006. Kummatkin tulokset ovat Kreikan ennätyksiä.
Jacques Henri Bernardin de Saint-Pierre
Jacques Henri Bernardin de Saint-Pierre (1737–1814) oli ranskalainen kirjailija, jonka nimen tunteellinen idylli Paul et Virginie (1787; suom.) on tehnyt kuuluisaksi. Hänen muut teoksensa eivät vedä sille vertoja mutta sisältävät kauniita ja värikkäitä kuvauksia etenkin trooppisten maiden luonnosta, johon Bernardin de Saint-Pierre oli tutustunut laajoilla matkoillansa, kuten myös pohjoisempiin seutuihin.
Bernardin de Saint-Pierre valmistui insinööriupseeriksi mutta erosi virasta erimielisyyksien vuoksi ja oli vuodesta 1722 Rousseaun oppilas. He ystävystyivät, ja hän kirjoitti myös tämän elämäkerran. Rousseau-vaikutteinen pääteos Études de la nature sisältää neljäntenä osana idyllisen kertomuksen Paul ja Virginia (Paul et Virginie, 1788), josta tuli kirjallisuuden suosituimpia teoksia ja siitä saivat vaikutteita monet romantiikan kirjailijat.
Bernardin de Saint-Pierre oli suuri Rousseaun ihailija. Hänen tuotantonsa merkitsi siirtymistä Rousseausta Chateaubriandiin ja romantiikkaan. Hän oli impressionisti, jonka runous rikkaine ja uusine sana-aarteineen lähentelee maalaustaidetta. Ollessaan insinööriupseerina Venäjän palveluksessa Bernardin de Saint-Pierre oli 1763 kenraali Daniel du Bosquet'n mukana Suomessa tarkastamassa rajalinnoja (Haminaa, Lappeenrantaa, Savonlinnaa ja Käkisalmea) ja teki myös lyhyen retken Ruotsin puolelle. Venäjän hallitusta varten laatimassaan selonteossa hän esittää perusteellisen puolustussuunnitelman siltä varalta, että Ruotsin kanssa syttyisi sota. Selonteko (Observations sur la Finlande) sisältää myös yleisiä havaintoja Suomesta.
Bernardin de Saint-Pierre oli vuodesta 1803 Ranskan akatemian jäsen.
Disney Infinity 2.0
Disney Infinity 2.0 on Avalanche Softwaren kehittämä ja Disney Interactive Studiosin julkaisema toimintaseikkailupeli. Peli julkaistiin usealle alustalle vuonna 2014. Peli on Disney Infinity -pelisarjan toinen osa.
Pelissä on samat dynamiikkat kuin ensimmäisessä osassa ja sen kehittämiseen meni 150 miljoonaa Yhdysvaltain dollaria. Peli sisältää kerättäviä Disney-, Pixar- ja Marvel-elokuvien figuriineja, jotka on synkronisoitu pelin kanssa ja joilla voi seikkailla pelissä.
Pelin kolmas osa Disney Infinity 3.0 julkaistiin vuonna 2015.
Everglow
Everglow on eteläkorealainen tyttöyhtye, jonka levy-yhtiönä toimi Yuehua Entertainment. Yhtyeeseen kuuluvat jäsenet E:U, Sihyeon, Mia, Onda, Aisha ja Yiren. Everglow julkaisi ensimmäisen singlealbuminsa Arrival of Everglow 18. maaliskuuta 2019.
Ennen uran alkua
Sihyeon osallistui Mnetin musiikkiohjelmaan Produce 101 vuonna 2016, mutta jäi sijalle 40. Ohjelman jälkeen Sihyeon allekirjoitti sopimuksen Yuehuan kanssa. Sihyeon osallistui myös ohjelman kolmannelle kaudelle (Produce 48) yhdessä Yirenin kanssa, mutta he jäivät sijoille 27. ja 28.
Onda kilpaili Mnetin toisessa musiikkiohjelmassa Idol School vuonna 2017, mutta hänkin jäi sijalle 40.
Yuehua Entertainment ilmoitti uudesta tyttöyhtyeestään Everglow 17. helmikuuta 2019. Yhtyeen virallinen Instagram-tili avattiin seuraavana päivänä ilmoituksesta. Yhtyeen konseptikuvat julkaistiin 8. maaliskuuta.
Uran alku (2019–2020)
vasen|pienoiskuva|Everglow vuonna 2019 Everglow julkaisi ensimmäisen singlealbuminsa Arrival of Everglow 18. maaliskuuta 2019. "Bon Bon Chocolat" toimi sen pääsinglenä. Yhtyeen singlealbumi menestyi julkaisunsa myötä hyvin. Arrival of Everglow pääsi Gaonin albumilistan listalla kuudenneksi ja single ”Bon Bon Chocolat” debytoi Billboardin digitaalisen latauslistan viidentenä.
Yhtye julkaisi toisen singlealbuminsa Hush 19. elokuuta 2019 yhdessä sen pääsinglen ”Adios” kanssa. ”Adios” singlen musiikkivideo saavutti samassa kuussa yli 100 miljoonaa katselukertaa. Everglow voitti ensimmäisen musiikkipalkintonsa 24. syyskuuta ”Adios” singlellä.
Everglow julkaisi ensimmäisen EP-levynsä Reminiscence 3. helmikuuta 2020. Samalla julkaistiin sen nimikkosingle ”Dun Dun”, joka keräsi yli 150 miljoonaa katselukertaa. Saman vuoden tammikuussa oli ilmoitettu, että yhtye tulisi tekemään kiertueen Yhdysvalloissa (Everlasting Tour in USA), mutta Covid-19:n takia loppuunmyyty Los Angelesin keikka piti perua.
Yhtye julkaisi toisen EP-levynsä -77.82X-78.29 yhdessä sen nimikkosinglen ”La Di Da” kanssa 21. syyskuuta 2020.
Last Melody ja Return of the Girl (2021–)
Everglow julkaisi kolmannen singlealbuminsa Last Melody 25. toukokuuta 2021.
Joulukuun 1. päivä yhtye julkaisi kolmannen EP-levynsä Return of the Girl.
European Humanities University
thumb|250px|EHU-yliopiston rakennus European Humanities University tai EHU on valkovenäläis-liettualainen yliopisto, jonka tilat sijaitsevat Liettuan pääkaupungissa Vilnassa.
Yliopiston kampusalue sijaitsee runsas 5 kilometriä pohjoiskoilliseen Vilnan vanhasta keskustasta ja on yhteinen Mykolas Romeris yliopiston kanssa. Opiskelijoita on runsas 1 600, joista noin 95 prosenttia on valkovenäläisiä. Pääosa opiskelijoista asuu yliopisto-opinnoistaan huolimatta Valko-Venäjällä, jolloin merkittävä osa opetuksesta toteutetaan etäopetuksen keinoin. Noin 700 opiskelijaa osallistuu opintoihin päätoimisesti Vilnassa.
Historiaa
Vuosina 1992–2004 EHU oli Valko-Venäjällä Minskissä toimiva valtiosta riippumaton yliopisto. Vuonna 2004 sen toiminnot siirtyivät Liettuaan, kun presidentti Aljaksandr Lukašenka sulki sen. Se saa kuitenkin poliittista, hallinnollista ja taloudellista tukea Euroopan unionilta, Pohjoismaiden neuvostolta, Liettuan valtiolta sekä useilta eurooppalaisilta valtiolta. Sitä tukevat myös monet järjestöt ja säätiöt, kuten George Soros, joiden kaikkien avulla se on pystynyt jatkamaan toimintaansa Vilnassa. ja tarjoamaan valkovenäläisille opiskelijoille mahdollisuuden tutkintojen suorittamiseen syksystä 2006 alkaen. Vuodesta 2006 alkaen sillä on virallinen asema liettualaisena yliopistona.
Timo Iivarinen
Timo Ensio Iivarinen (24. syyskuuta 1936 Kuopio – 7. heinäkuuta 1998) oli suomalainen jalkapalloilija.
Välihyökkääjänä pelannut Iivarinen edusti urallaan Kuopion Palloseuraa 1954–1959 ja 1963–1964 sekä Kiffeniä 1960–1962. Hän voitti Suomen mestaruuden KuPS:ssa 1956 ja 1958. Kaikkiaan Iivarinen pelasi 11 kauden aikana 139 pääsarjatason ottelua, joissa hän teki 57 maalia.
Maajoukkueessa Iivarinen pelasi yhden maaottelun vuonna 1956.
Luontokuvaajan kenttäopas
Luontokuvaajan kenttäopas on Markku Saihan valokuvausopas luontokuvauksen harrastajalle. Taskukirjamuotoinen opas on ilmestynyt 2014, ja sen on kustantanut Docendo.
Markku Saiha on palkittu tiedonjulkistamisen valtionpalkinnolla vuonna 2013. Hän on valokuvaaja, tietokirjailija ja työskentelee myös kouluttajana.
Teoksen pääaiheet ovat:
Arviot
Anne Sjöholm kiittää Vene-lehdessä teosta inspiroivaksi ja antoisaksi erityisesti aloittelevalle kuvaajalle, joka saa ohjeita aivan peruskalustollakin kuvaamiseen.
Landsort-luokka
Alukset
Alukset tilattiin kolmessa erässä Karlskronan laivastontelakalta. Ensimmäiset kaksi alusta tilattiin 25. helmikuuta 1981, neljä seuraavaa 31. tammikuuta 1984 ja viimeinen lokakuussa 1988. Suunnitellun kahdeksannen aluksen tilaus peruutettiin.
Koster-luokka
Kockums vastaanotti joulukuussa 2004 tilauksen viiden Landsort-luokan aluksen modernisoinnista, johon sisältyi parannellut komento-, ase- ja kaikuluotainjärjestelmät, uusi ilmapuolustusjärjestelmä ja kauko-ohjattava miinaetsintäkykyinen pienoissukellusvene. Kosterin muutostyöt aloitettiin toukokuussa 2005, minkä jälkeen muutostyöt tehtiin Vingalla ja Ulvönillä sekä Kullenilla ja Venillä. Kosterin koeajot aloitettiin tammikuussa 2008 ja Vinga luovutettiin merivoimille elokuussa, mutta se palautettiin telakalle lisätöitä varten. Kaksi alusta palautettiin maaliskuussa 2009 ja viimeinen elokuussa. Modernisoidut alukset luokiteltiin Koster-luokaksi.
Black
Black voi tarkoittaa ainakin seuraavia:
Pitkäpyrstökottarainen
Pitkäpyrstökottarainen (Lamprotornis caudatus) on kottaraisten heimoon kuuluva afrikkalainen varpuslintu.
Levinneisyys
Pitkäpyrstökottaraista tavataan hyvin laajalla alueella Länsi-Afrikan Senegalista Nigerian kautta Sudaniin ja Etelä-Sudaniin asti. Lajin on kuvattu olevan yleinen suurimmassa osassa levinneisyysaluettaan, ja se on luokiteltu elinvoimaiseksi.
Ahopellava
Ahopellava (Linum catharticum) on pellavakasvien heimoon ja pellavien sukuun kuuluva kasvilaji.
Ulkonäkö ja koko
Ahopellava on yksi- tai kaksivuotinen ruohokasvi, jonka hento varsi on korkeudeltaan keskimäärin 5–25 senttimetriä. Ahopellavan nuput ovat nuokkuvia ja niistä avautuvat säteittäiset, viisiterälehtiset valkoiset kukat ovat halkaisijaltaan alle sentin mittaisia. Ahopellava kukkii kesä–elokuussa. Siemenet muodostuvat nelilokeroisiin siemenkotiin, joissa jokaisessa lokerossa on kaksi siementä.
Levinneisyys ja elinympäristö
Ahopellava kasvaa lehto- ja merenrantaniityillä sekä kuivilla kedoilla ja kallioilla. Kasvupaikkavaatimuksiltaan laji on kalkinsuosija. Suomessa ahopellava on osassa maata uhanalainen. Ahopellava on yleinen Ahvenanmaalla ja Manner-Suomen lounaisimmassa osassa, muualla Etelä-Suomessa harvinainen.
Kaliton
Kaliton on pieni, halkaisijaltaan noin 50 metrin mittainen, lähes ympyrän muotoinen suolampi Pohjois-Espoon Kalajärvellä. Lammessa ei tiettävästi ole ollenkaan kalakantaa, siitä lienee nimi ”kaliton”.
Lammen vesi on peräisin läheisiltä Himlebölebergen kallioilta valumavesistä. Lampi sijaitsee kymmeniä metrejä ylempänä kuin läheinen Kalajärvi, mutta johtaa samaan lasku-uomaan. Paikoitellen runsaiden sateiden jälkeen lampi voi tulvia voimakkaasti suopatojen murtuessa.
Lammen läheisyydessä kalliolla on myös pari pientä hiidenkirnua.
Kaisaniemen kasvitieteellinen puutarha
thumb|Kaisaniemen 1889 valmistunut palmuhuone thumb|Kaisaniemen puutarhaa Kaisaniemen kasvitieteellinen puutarha sijaitsee Helsingin Kluuvin kaupunginosassa Kaisaniemeksi kutsutulla alueella. Se on Kumpulan kasvitieteellisen puutarhan ohella toinen Helsingin yliopiston kahdesta kasvitieteellisesta puutarhasta. Molemmat puutarhat kuuluvat Kasvimuseon ohella yliopiston Luonnontieteellisen keskusmuseon kasvitieteen yksikköön, jota johtaa dosentti Marko-Tapio Hyvärinen. Kasvitieteelliset puutarhat ylläpitävät tieteellistä elävien kasvien kokoelmaa tutkimus- ja opetuskäyttöä varten.
Kaisaniemen puutarha on avoinna yleisölle. Nykyään sen kasvihuoneissa kasvaa yli 800 kasvilajia ja ulkopuutarhassa 2 800 eri alkuperää olevaa kasvia.